b'\n_START_ARTICLE_\nNavadna konoplja\n_START_SECTION_\nIndustrijska raba\n_START_PARAGRAPH_\n\xc4\x8clovek je odkril konopljo okoli 15.000-5000 let pred na\xc5\xa1im \xc5\xa1tetjem. Prvi so konopljina vlakna uporabljali v Mezopotamiji in anti\xc4\x8dnem egiptu, kjer so jo dodajali glinenim zidakom kot sredstvo oja\xc4\x8ditve. Vse do 20. stoletja je bila mno\xc5\xbei\xc4\x8dno uporabljena po celem svetu. Celo nekateri najslavnej\xc5\xa1i zgodovinski predmeti so narejeni na konopljini osnovi; ameri\xc5\xa1ka Deklaracija o neodvisnosti je bila pisana na konopljin papir. Mona Liza je naslikana na lesu z barvami, ki bazirajo na konopljinem olju. Gojena in priljubljena je bila tudi na slovenskih tleh, o \xc4\x8demer pri\xc4\x8dajo narodne pravljice in pripovedke.\n_START_SECTION_\nDroga\n_START_PARAGRAPH_\nDokazi za inhalacijo kanabisa izvirajo iz 3. tiso\xc4\x8dletja pr. n. \xc5\xa1t. kot nakazujejo zoglenela semena kanabisa, ki so jih na\xc5\xa1li v ritualni \xc5\xbeerjavnici v starove\xc5\xa1kem pokopnem mestu v sedanji Romuniji. Najbolj znani u\xc5\xbeivalci kanabisa so biti anti\xc4\x8dni Hindujci iz Indije in Nepala. V sanskrtu so zeli\xc5\xa1\xc4\x8de imenovali gan\xc5\xbeika (\xe0\xa4\x97\xe0\xa4\xbe\xe0\xa4\x82\xe0\xa4\x9c\xe0\xa4\xbe/\xe0\xa6\x97\xe0\xa6\xbe\xe0\xa6\x81\xe0\xa6\x9c\xe0\xa6\xbe v sodobnih indijskih jezikih gand\xc5\xbea). Anti\xc4\x8dno mamilo soma, ki je omenjena v Vedah kot sveti omamljajo\xc4\x8di halucinogen, so ve\xc4\x8dkrat povezali s kanabisom.\n_START_SECTION_\nKonoplja v medicini\n_START_PARAGRAPH_\nKonoplja se v medicini lahko uporablja v obliki vr\xc5\xa1i\xc4\x8dkov, ekstraktov in sinteznih analogov aktivnih sestavin konoplje v tak\xc5\xa1ni obliki, da ustreza aplikaciji. Zgodovina uporabe konoplje v medicinske namene sega v leto 2737 pr.n.\xc5\xa1..\n_START_SECTION_\nZakonodaja v Sloveniji\n_START_PARAGRAPH_\nUporaba farmacevtskih pripravkov iz konoplje (sativex, dronabinol) v medicinske namene v Sloveniji je od leta 2014 dovoljena, \xc4\x8de vam jih predpi\xc5\xa1e zdravnik. Uporaba naravne konoplje (vr\xc5\xa1i\xc4\x8dkov, smole, ekstraktov) pa je \xc5\xa1e vedno prepovedana, ker je THC po slovenski zakonodaji se vedno na seznamu prepovedanih drog in sicer v 1. in 2. skupini prepovedanih drog. Uporaba pripravkov iz kanabisa, ki jih izdeluje farmacevtska industrija (npr. zdravilo sativex, ki vsebuje razmerje THC:CBD 1:1) je v Sloveniji na zdravni\xc5\xa1ki recept dosegljivo od leta 2014 naprej. Slovenska vlada je 14. junija 2014 sprejela novo uredbo o razvrstitvi prepovedanih drog, z novo ureditvijo je omogo\xc4\x8dena uporaba u\xc4\x8dinkovin iz konoplje v medicinske namene, le-te pa lahko predpi\xc5\xa1e samo zdravnik. Konoplja, razen industrijske konoplje, torej ostaja prepovedana droga, registrirana zdravila na osnovi kanabinoidov pa lahko po novem zdravniki predpi\xc5\xa1ejo bolnikom na recept za zdravljenje tistih bolezni, pri katerih so ta zdravila dokazano u\xc4\x8dinkovita. Informacije o uporabi konoplje v medicinske namene so dostopne v letaku in v odgovorih na vpra\xc5\xa1anja na spletni strani Nacionalnega in\xc5\xa1tituta za javno zdravje in ministrstva za zdravje RS.\n_START_SECTION_\nZgodovina njene terapevtske uporabe\n_START_PARAGRAPH_\nKonoplja izvira iz osrednje Azije in je bila ena prvih psihotropnih drog, ki so jo gojili in uporabljali \xc5\xbee pred razvojem pisave. Na Kitajskem je znana vsaj od neolitika (4000 pr.n.\xc5\xa1.). Prvi ki je opisal njene terapevtske lastnosti naj bi bil kitajski cesar \xc5\xa0en Nung v svojem "Kompendumu zdravilnih kitajskih rastlin" leta 2737 pr.n.\xc5\xa1. Kmalu za tem so jo za\xc4\x8deli gojiti zaradi vlaken za tekstil in vrvi, zaradi semen, rekreativne uporabe in uporabe v medicini. V Indijo se je raz\xc5\xa1irila iz Kitajske._NEWLINE__NEWLINE_Leta 1839 je britanski zdravnik William O\'Shaughnessy, medtem ko je delal v Indiji, odkril konopljino analgeti\xc4\x8dno (protibole\xc4\x8dinsko), antiemeti\xc4\x8dno (proti bruhanju) in antikonvulzivno (proti kr\xc4\x8dem) delovanje, da spodbuja apetit in da deluje kot mi\xc5\xa1i\xc4\x8dni relaksant. Od leta 1854 so konopljo prosto prodajali v lekarnah zahodnih ameri\xc5\xa1kih dr\xc5\xbeav, v britanski farmakopeji pa so se \xc5\xa1e naslednjih 100 let pojavljali njeni ekstrakti in tinkture._NEWLINE__NEWLINE_Po obdobju prohibicije alkohola v Ameriki so jo ameri\xc5\xa1ke blasti "obsodile", da povzro\xc4\x8da norost, moralen in intelektualen propad njenih uporabnikov ter ji pripisali zasluge za njihova kriminalna dejanja. Leta 1937 je bil pod pritiskom ameri\xc5\xa1kega Zveznega urada za narkotike, v nasprotju z nasveti Ameri\xc5\xa1kega zdravstvenega zdru\xc5\xbeenja, uveden davek enega dolarja na un\xc4\x8do (pribl 30 g) konoplje uporabljene v medicinske namene in sto dolarjev na un\xc4\x8do konoplje uporabljene za neodobrene (rekreativne) namene. Iz ameri\xc5\xa1ke farmakopeje so leta 1942 odstranili konopljo, ki je tako izgubila svojo terapevtsko legitimnost. Velika Britanja in velika ve\xc4\x8dina evropskih dr\xc5\xbeav je marihuano prepovedalo leta 1971 s podpisom konvencije o psihotropnih substancah._NEWLINE__NEWLINE_Nelegalnosti navkljub so pacienti \xc5\xa1e vedno uporabljali konopljo v obliki samozdravljenja. 30. julija 2001 so v Kanadi zakonsko dovolili terapevtsko uporabo marihuane bolnikom z nekaterimi resnimi obolenji, leta 2005 je bilo tako tam 821 pacientov in 363 zdravnikov, ki jim je bilo dovoljeno posedovanje. Medicinska konoplja se prodaja/izdaja na recept v Nizozemskih lekarnah od leta 2003.\n_START_SECTION_\nIndustrijska uporaba\n_START_PARAGRAPH_\nKonoplja je industrijsko zanimiva zaradi hitre rasti, koli\xc4\x8dine pridelka, kakovosti in vsestranske uporabnosti. Poleg tega konoplja uspeva na preko 50% Zemljine kopne povr\xc5\xa1ine._NEWLINE_Ima najmo\xc4\x8dnej\xc5\xa1a poznana rastlinska vlakna, zato se mo\xc5\xbenost za njeno uporabo ka\xc5\xbee na \xc5\xa1tevilnih podro\xc4\x8djih. Iz njenih stebel pridobivajo vlakna za proizvodnjo [blaga, vrvi, gradbenih materialov, proizvodnja plastike in biodizla. Iz nje je mo\xc4\x8d narediti tudi kozmetiko. Lahko jih uporabimo kot vezne, oblo\xc5\xbene in izolacijske materiale ter izdelamo konstrukcije, ki so trajnej\xc5\xa1e, cenej\xc5\xa1e, la\xc5\xbeje in okolju prijaznej\xc5\xa1e od betonskih, hkrati pa imajo ustrezno trdnost. Danes lahko v gradbeni\xc5\xa1tvu s posebnimi postopki in kombinacijo konoplje s cementom in apnom izdelamo malto, ki je po kakovosti primerljiva z navadnim betonom.\n_START_SECTION_\nSemena\n_START_PARAGRAPH_\nKonopljina semena so z rastlinskega vidika plodovi, tako imenovani ore\xc5\xa1\xc4\x8dki z enim samim semenom, zaprtim v lesnato lupino. Seme vsebuje dve kali (poganjka), v ovoju ali celici okoli teh dveh kali pa so shranjene visoko prehrambne snovi za ljudi in tudi za \xc5\xbeivali: olje odli\xc4\x8dne kakovosti (30 \xe2\x80\x93 35\xc2\xa0% trigliceridov) vsebuje odli\xc4\x8dno kombinacijo proteinov (najve\xc4\x8d edestina), ogljikovih hidratov (35\xc2\xa0%), nujno potrebnih mineralov, pomembnih vitaminov, aminokislin in klorofilov._NEWLINE_Velika prednost jedilnih konopljinih semen je ta, da ne vsebujejo nikakr\xc5\xa1nih strupenih ali mote\xc4\x8dih substanc (kot jih lahko na primer bomba\xc5\xbena, oljna in sojina semena), zato jih lahko zau\xc5\xbeijemo tudi surova. Olje in pre\xc5\xa1ane poga\xc4\x8de konopljinih semen ni potrebno rafinirati in pre\xc4\x8distiti (konopljino olje je hladno stiskano). Konopljina semena ne vsebujejo THCja. Da ne bi pri\xc5\xa1lo do kak\xc5\xa1nih napak pri stiskanju olja, zakon Evropske unije predpisuje zelo natan\xc4\x8dne meritve jedilne konoplje, zatorej semena konoplje ne \xc5\xa1kodujejo va\xc5\xa1emu zdravju in nimajo nikakr\xc5\xa1nega toksi\xc4\x8dnega u\xc4\x8dinka na \xc4\x8dloveka._NEWLINE_V preteklosti so bila semena konoplje poznana ne le kot hrana za \xc5\xbeivali (ptice), ampak tudi kot dodatek \xc4\x8dlove\xc5\xa1ki prehrani. Konopljina semena vsebujejo ve\xc4\x8d boljakovin kot goveje meso. Dobro uravnove\xc5\xa1eno razmerje polinenasi\xc4\x8denih ma\xc5\xa1\xc4\x8dobnih kislin v konopljinem olju je idealno za \xc4\x8dlove\xc5\xa1ki metabolizem in uvr\xc5\xa1\xc4\x8da konopljo med popolne oskrbovalce za proteinsko sintezo celotnega telesa.  \xc5\xa0e posebej imunoglobulin (vezni protein), ki je pomemben za vzdr\xc5\xbeevanje in okrepitev telesne obrambe. Zato smo manj nagnjeni k boleznim kot so ku\xc5\xbene bolezni, rak in tako dalje. Vse nujno potrebne elemente lahko dobimo iz hladno stiskanega konopljinega olja, ki je temno zelene barve, ker barva vsebuje klorofile in karotinoide (carotid = vitamin A)._NEWLINE_Konopljina semena se pogosto uporabljajo tudi kot krma za pti\xc4\x8de.\n_START_SECTION_\nMarihuana (droga)\n_START_PARAGRAPH_\nMarihu\xc3\xa1na, tudi [kan\xc3\xa1bis, g\xc3\xa1nd\xc5\xbea, trava, vutra, hat], je posu\xc5\xa1en cvet konoplje uporaben kot zdravilo ali droga. Poleg alkohola, tobaka in nikotina je najbolj uporabljena droga na svetu. Aktivna psihoaktivna u\xc4\x8dinkovina je molekula \xce\x949-tetrahidrokanabinol ali kraj\xc5\xa1e THC. Kot drogo se uporablja tako Indijsko kot Navadno konopljo. Predel rastline, v katerem se nahaja dale\xc4\x8d najve\xc4\x8d THCja so v cvetovih \xc5\xbeenske rastline.\n_START_SECTION_\nKlasifikacija\n_START_PARAGRAPH_\nKonoplja je mehka droga, ker ne povzro\xc4\x8da fizi\xc4\x8dne odvisnosti, ne uni\xc4\x8duje celic, dolgoro\xc4\x8dni stranski u\xc4\x8dinki so relativno mili, gledano glede na ostale droge in z marihuano je nemogo\xc4\x8de smrtno predozirati. Kljub javnim prepri\xc4\x8danjem, je konoplja primerjalno manj \xc5\xa1kodljiva od alkohola, kajti alkohol je trda droga, zaradi svoje mo\xc5\xbenosti hude psihi\xc4\x8dne in fizi\xc4\x8dne odvisnosti, relativno lahko dosegljivega praga smrtnega predoziranja in hudih dolgoro\xc4\x8dnih stranskih u\xc4\x8dinkov na splo\xc5\xa1no zdravje, najpogostej\xc5\xa1i primarni povzro\xc4\x8ditelj ciroze jeter, okvare, ki je v glavnem smrtna. Zatorej je paradoksalno, da je v neki dr\xc5\xbeavi alkohol legalen, marihuana pa strogo preganjana in ne obratno.\n_START_SECTION_\nBotanika in gojenje\n_START_PARAGRAPH_\nVe\xc4\x8dino potreb po marihuani na \xc4\x8drnem trgu v Sloveniji zadovolji Slovenija sama. Konopljo je mo\xc5\xbeno gojiti zunaj (outdoor) ali za \xc5\xa1tirimi stenami (indoor) pod umetno svetlobo. Gojenje konoplje se je zadnje \xc4\x8dase pove\xc4\x8dalo, ve\xc4\x8dinoma zaradi preprostosti gojenja, vse ve\xc4\x8dje ponudbe legalnih konopljinih semen in opreme, vodi\xc4\x8dev na internetu itd...\n_START_SECTION_\nKratkoro\xc4\x8dni u\xc4\x8dinki kanabisa na telo\n_START_PARAGRAPH_\nKo se vdihne konopljin dim, pridejo THC in ostali kanabinoidi preko plju\xc4\x8d v krvni obtok. Po nekaj sekundah pridejo preko krvi do mo\xc5\xbeganov. Mo\xc5\xbeganske celice imajo na svoji zunanjosti kanabinoidne receptorje, ki se ob prisotnosti kanabinoidov aktivirajo in dajo celici ukaz, naj ustavi komunikacijo z ostalimi mo\xc5\xbeganskimi celicami. Po nekaj urah se kanabinoidi \xc2\xbbodpnejo\xc2\xab\xc2\xa0z receptorjev in mo\xc5\xbeganske funkcije se povrnejo, omamljenost pa mine._NEWLINE_Omamljenost spremljajo ob\xc4\x8dutki evforije, brezskrbnosti, spro\xc5\xa1\xc4\x8denosti in razbremenjenosti. Mi\xc5\xa1ice preidejo v stanje relaksacije, dojemanje \xc4\x8dasa je po\xc4\x8dasneje, spremeni se dojemanje \xc4\x8dutil. Poslab\xc5\xa1a se uporabnikov kratkoro\xc4\x8dni spomin, motori\xc4\x8dne sposobnosti in reakcijski \xc4\x8das. Zvi\xc5\xa1a se utrip srca, zni\xc5\xbea se krvni pritisk. Ko za\xc4\x8dne omamljenost popu\xc5\xa1\xc4\x8dati, se povi\xc5\xa1a apetit._NEWLINE_Marihuana je zelo netoksi\xc4\x8dna, kajti predvideni LD50 se pri \xc4\x8dloveku giblje okoli 1:20.000 in 1:40.000, kar pomeni da je smrtno predoziranje prakti\xc4\x8dno nemogo\xc4\x8de. V zadnjih 5000 letih ni bilo niti ene zabele\xc5\xbeene smrtne \xc5\xbertve, ki bi jo povzro\xc4\x8dila konoplja sama. Vendar je vo\xc5\xbenja pod vplivom marihuane, zaradi upo\xc4\x8dasnjenih refleksnih \xc4\x8dasov, skrajno nevarna, zaradi \xc4\x8desar je \xc5\xbee prihajalo do hudih nesre\xc4\x8d.\n_START_SECTION_\nDolgoro\xc4\x8dni u\xc4\x8dinki\n_START_PARAGRAPH_\nDolgoro\xc4\x8dni u\xc4\x8dinki kanabinoidov na telo so manj jasni. Raziskave so bile opravljene na podro\xc4\x8djih reproduktivnega sistema, mentalnega zdravja, potenciala zasvojljivosti, tveganju razvoja raka, u\xc4\x8dinkih na inteligenci in spominu, vendar nobena raziskava ni dokazala kakr\xc5\xa1nihkoli dolgoro\xc4\x8dnih u\xc4\x8dinkov. Zaradi vdihavanja dima uporabnik zau\xc5\xbeije veliko ogljikovega monoksida in katrana, \xc4\x8digar u\xc4\x8dinki na zdravje so splo\xc5\xa1no znani.'